«Վերջին տարիներին, կարծում եմ, Ուկրաինայի երիտասարդությունը շատ է ակտիվացել: Դա երեւի թե պայմանավորված է քաղաքական իրադարձություններով: Մայդանից հետո մեր երիտասարդությունը հասկացավ, որ կարող է ինքնուրույն անել այն, ինչ ճիշտ է, եւ հասնել ինչ-որ բանի. այլ ոչ թե սպասել մինչ ղեկավարությունն ինչ-որ օրենքներ ընդունի: Այս փոփոխություններն էլ հիմք են տալիս մտածելու, որ շատ բան կարելի է փոխել, բարելավել: Այսօր մեզ մոտ՝ փոքր քաղաքներում, կազմակերպվում են հանդիպումներ, որոնց ընթացքում որոշվում է, թե ինչ բարեփոխումներ կարելի է անել: Օրինակ՝ մեր քաղաքում շաբաթական մեկ անգամ հավաքվում են տարբեր տարիքի, մասնագիտությունների, մտածելակերպի, հնարավորությունների տեր մարդիկ եւ միասին քննարկում մեր քաղաքի զարգացման ծրագրերը»,- կարեւորում է երիտասարդ ուկրաինուհին: